b'\n_START_ARTICLE_\nAsuka Hinoi\n_START_PARAGRAPH_\nAsuka Hinoi (\xe6\xa8\x8b\xe4\xba\x95\xe6\x98\x8e\xe6\x97\xa5\xe9\xa6\x99 Hinoi Asuka; s\xc3\xbcndinud 8. jaanuaril 1991 \xc5\x8csakas) on jaapani lauljatar, J-pop-ansambli Hinoi Team juht._NEWLINE_Aastal 2002 valisid t\xc3\xbcdrukud Hikaru Koyama ja Miho Hiroshige ta ansambli LOVE & PEACE algkoosseisu. Ansambel moodustati filmi "Dodge Go! Go!" v\xc3\xb5teteks valitud osat\xc3\xa4itjatest. Nende laul "Drifter" oli filmi teemalugu. T\xc3\xbcdrukutel olid filmis ka v\xc3\xa4ikesed osad. See lugu j\xc3\xa4i ansambli ainsaks singliks (Pony Canyoni leibel, Vision Factory). Singlil ei olnud erilist menu._NEWLINE_Aastal 2003 proovisid Asuka ja Hikaru koos Yuho Fujiwaraga proovinud luua uut ansamblit "mezzo piano" Vision Factory produtseerimisel. See kuulutati k\xc3\xbcll v\xc3\xa4lja, kuid ansamblit ei tekkinud._NEWLINE_Aastal 2003 produtseeris Tomoko Kawase, kes n\xc3\xa4gi Asukas potentsiaali, Sonic Groove\'i (avex traxi all-leibel) v\xc3\xa4ljaandel tema esimese soolosingli "\xe2\x99\xa5Wanna be your girlfriend\xe2\x99\xa5". Laulu kasutati draama Ashita Tenki ni Naare l\xc3\xb5puteemana. Singel j\xc3\xb5udis Oriconi edetabelites k\xc3\xb5igest 60. kohale, kuid kogus Asukale tuntust. Viis kuud hiljem kirjutas kuulus SPEED-i laulukirjutaja Hiromasa Ijichi tema teise, punk-pop-singli "Tatta Hitori no Kimi". Seda m\xc3\xa4ngiti sellistes saadetes nagu "Music Station", "Pop Jam", kuid teda osteti v\xc3\xa4hem kui esimest singlit, nii et ta j\xc3\xa4i Oreconi edetabelites 79. kohale._NEWLINE_4. detsembril 2004 teatati, et Asukast saab ansambli Hinoi Team juht. Ansambli liikmeid otsiti tantsu- ja laulukoolist Caless, kus Asuka ja Hikaru olid laulmist ja tantsu \xc3\xb5ppinud. Algkoosseisu kuulusid peale Asuka veel Hikaru, Keika Matsuoka ja Mizuki Inoue, kuid viimane otsustati v\xc3\xa4lja vahetada Rina Takenakaga._NEWLINE_Hinoi Teami deb\xc3\xbc\xc3\xbct oli ette n\xc3\xa4htud 5. veebruarile 2005, kuid see l\xc3\xbckati edasi 18. maile. Nende esimene singel "Ike Ike" pani aluse Hinoi Teami kasvavale populaarsusele. Teine singel "King Kong" kuulutati v\xc3\xa4lja enne esimest.\n_START_SECTION_\nIsiklikku\n_START_PARAGRAPH_\nAsuka kasv on 158 cm. Tema veregrupp on B._NEWLINE_Tema lemmikv\xc3\xa4rvid on must ja punane, lemmiktoidud on umeboshi ja tomatid._NEWLINE_Tema harrastused on t\xc3\xa4htede ja v\xc3\xa4ikeste laste vaatamine ning laulus\xc3\xb5nade kirjutamine._NEWLINE_Ta oskab magada jupikaupa.'